"Do you speak English?"
Správna odpoveď by mala znieť: "Yes, of course." Veď bez znalosti angličtiny sa dnes už ani nepohnete. No ak je vaša odpoveď skôr typu: "Hm, ehm, a little bit...," čítajte ďalej.
Tento jazyk slúži ako dorozumievací jazyk po celom svete a môžete si byť istí, že jeho znalosť vás zachráni takmer kdekoľvek.
Možno učenie angličtiny stále odkladáte na neurčito a ani si neuvedomujete, o koľko skvelých príležitostí prichádzate. Angličtina online vám dokáže pomôcť pri:
- cestovaní,
- lepších pracovných možnostiach,
- spoznávaní ľudí a nadväzovaniu nových priateľstiev,
- získavaní širšieho spektra informácií.
Treba uznať, že aspoň základná znalosť angličtiny nie je vôbec na škodu. No ľahko sa to hovorí, oveľa ťažšie sa to už realizuje. Veď naučiť sa cudzí jazyk chce viac, ako len zaplatiť si kurz a párkrát si ho otvoriť. Ak to s angličtinou online myslíte vážne, musíte sa vyzbrojiť motiváciou, vyhrnúť si rukávy a pustiť sa do toho s maximálnym odhodlaním.
Prečo nie je každá angličtina online rovnaká
V dnešnej dobe dokážete robiť prakticky čokoľvek cez internet – od nakupovania, až po výučbu nových zručností. Výnimkou nie sú ani jazyky a pri troche snahy si dokážete vyhľadať aj neuveriteľné množstvo bezplatných zdrojov.
No ešte predtým, ako sa ocitnete v spleti tých zaručene fungujúcich, najlacnejších a najrýchlejších kurzov, položte si otázku, prečo sa anglicky vlastne chcete naučiť. Chcete sa dohovoriť na dovolenke? Potrebujete angličtinu kvôli práci? Alebo si chcete úroveň angličtiny overiť certifikátom?
Pri výbere určite prihliadajte najmä na vaše ciele. Ak sa chcete anglicky učiť pre dorozumenie v bežnej konverzácii, je zbytočné absolvovať kurz prípravy na nejakú jazykovú skúšku - v takom prípade vám oveľa lepšie poslúži pútavo a prehľadne spracovaná metóda, ktorá vo vás vzbudí hravosť a efektívne vás naučí to najdôležitejšie pre komunikáciu. To isté platí aj obrátene. Musíte si nájsť to, čo vám pomôže naplniť vaše ciele. Aké teda máte možnosti výuky angličtiny?
Možnosti výuky angličtiny online
Porovnajme si tieto tri kategórie:
- Prezenčný vs. online kurz
Toto sú nepochybne prvé dve možnosti, medzi ktorými sa budete pred svojím štúdiom rozhodovať. Motivuje vás viac sedieť v triede s učiteľom a spolužiakmi, alebo vám viac vyhovuje metóda pre samoukov? Voľba je len na vás, obe možnosti majú svoje výhody, aj nevýhody.
Online kurzy angličtiny vás vyjdú lacnejšie a viete si tam celé štúdium urobiť podľa seba, presne na mieru. Vybrať si kurz, zvoliť si tempo a učiť sa doma, kedykoľvek vám to vyhovuje. Práve pre tieto pozitíva je angličtina online dnes taká populárne. Nič vám nebráni začať sa učiť hneď, ako sa rozhodnete, že angličtinu zdoláte.
- Bezplatný vs. platený kurz
Keď sa zameriate na online kurzy, natrafíte na dve skupiny stránok – prvé sú zdarma a druhé sú platené. Ani voľne dostupné stránky nie sú najhoršie, hrozí tu však riziko zahltenia informáciami. Často v bezplatných kurzoch nájdete také množstvo informácií, že ani neviete, kde vlastne začať. Tak klikáte, skúšate a po pár dňoch zistíte, že ste sa vlastne nikam neposunuli. Je v tom totiž akýsi guláš.
A práve toto majú stránky s plateným obsahom vyriešené – za peniaze dostanete ucelený produkt, v ktorom sa plynulo posúvate. Všetko je premyslené a vytvorené s veľkou starostlivosťou. To zaručí, že vaše štúdium má hlavu a pätu, plus – môžete sledovať svoj postup z vášho súčasného levelu znalostí na ďalší. Samozrejme aj free stránky môžu byť kvalitne spracované, no podľa bežných skúseností – ak je niečo dobré, treba si za to zaplatiť (česť výnimkám!).
- Mobilné aplikácie vs. online PC kurz
Môžete si tiež vyberať medzi plnohodnotnými online kurzami, ktoré spustíte cez prehliadač, alebo mobilnými aplikáciami, ktoré si musíte stiahnuť s App Store alebo Google Play. Počítačové kurzy budú určite drahšie, no vynahradia vám to väčším množstvom informácií a detailnejším spracovaním. Naproti tomu aplikácie na mobile ponúkajú krátke a rýchle lekcie a na stiahnutie sú častokrát zadarmo. Aby ste využili to najlepšie z oboch variant, vyskúšajte ich kombinovať. Veď aj tých pár minút štúdia v autobuse sa určite počíta.
Tak čo, vybrali ste si svoju angličtinu online? Aby ste si boli istí, že ste si vybrali ten správny kurz, ešte si skontrolujte, či:
- Je kurz prehľadne spracovaný a ľahko sa ovláda?
- Obsahuje široký záber tém a funkcií (video, audio, e-knihy)?
- Zameriava sa na to dôležité, čo na zvládnutie jazyka naozaj potrebujete?
- Vylepšuje sa – pribúdajú nové funkcie, reaguje na požiadavky študentov?
- Prispôsobuje sa na rôznych zariadeniach, aby ste si ho mohli otvoriť cez prehliadač na svojom mobile rovnako, ako na PC?
Ak na tieto otázky odpoviete áno, tak ste našli kvalitný kurz, s ktorým angličtinu online zvládnete. Môžete si tiež prečítať článok, ako nájsť najlepší kurz.
Ako sa učiť angličtinu online bez kurzu
Okrem webových stránok a online aplikácií si svoju angličtinu môžete zlepšovať aj inak. Tu je krátke zhrnutie ďalších skvelých možností, pri ktorých sa zaručene nebudete nudiť:
- Youtube kanály s angličtinou
- Filmy, seriály, reality shows, správy, návody
- Knihy, noviny, webové stránky populárnych médií
- Hry, audio knihy, pesničky
Pustite si svoj obľúbený seriál v angličtine, kúpte si obľúbenú knihu alebo časopis v ich anglickom vydaní, alebo si zacvičte podľa videa s anglicky hovoriacim trénerom. Čokoľvek, čo vás baví a vydržíte sa tomu venovať viac ako 10 minút. Nielenže to je základné pravidlo, ako sa rýchlo učiť, ale navyše sa dostanete do kontaktu so skutočnou angličtinou v jej prirodzenom prostredí. A to je presne to, čo chceme!
Tak zatím, alebo skôr: "Bey, bey!" :-)